Datasets:

arbml

/

ASKFM

like 0

ال3كائنات هم واحد لان الابن مولود من الاب و الروح منبثق من الاب اذن لهم نفس الاصل اي نفس الجوهر 1*1*1=1 فالاقانيم في بعض مش مع بعض مش تخيلك انهم 3منفصلين..طب ممكن انت توضحلي ماهية الله و هل هو روح ولا جسد و ايه دليلك ؟ و متقوليش صفاته و هل حي بروحه و هل قائم بذاته و ناطق بكلمته ؟ ام انه مبهم ؟

بتقول: "ال3كائنات هم واحد" براحتك، دا إيمانك وانت حر فيه ... والحكم للمُتابع :) أما باقي اسئتلك، فببساطة. انا اعبد الله الواحد الأحد. الموصوف بصفات كثيرة كالعلم والرحمة والقدرة والعلم واللطف. فلا يعتمد على غيره ليكون موجودا، وليس له في ملكه شريك.

يعني حضرتك متفق معي بانهم 3 كائنات مختلفة و لكن لهم نفس الجوهر .انت مش عارف تقتنع بان ازاي ال3 كائنات دول واحد.حلو اوي بس ع فكرة انا شرحتلك حكاية الانسان اللي ليه عقل و روح و جسد كل واحد كيان لوحده لكنهم ليهم نفس الجوهر و بيكونوا انسان واحد في النهاية ...بدون اي منهم يعتبر ناقص و مش انسان اصلا

انت عاوزني اقتنع ان 3 كائنات = كائن واحد ؟ دا كلام يا راجل :).. المشكلة انك مصمم ان ال3كائنات زي الروح والجسد والعقل.. طيب دا كلام الأنبا بيشوي اللي بينفي كلامك :) ، فهو بيؤكد ان لكل واحد منهم كينونة حقيقية :) من كتاب 100 سؤال وجواب في العقيدة المسيحية الارثوذكسية، صفحة: 13 وصدقني، هتفضّل تفكّر في أمثلة تريّحك نفسيا انك موحّد، عادي براحتك. بس كل دا مش هينفي انك بتعبد 3 أقانيم، اللي هي معناها 3 كائنات إلهية.

انت برده كل ده مش قادر تفهم البابا قصده هنا ان العدد ده عدد الاقانيم و ليس عدد الجوهر ..هل قال ان الله له 3 جواهر و هل قال انه له 3 طبائع لو قال كده يبقي انت صح لكن لو مقلش يبقي كل اللي انت بنيته بااااطل و ليس له اساس من الصحة و في نهاية الصورة كاتب ان الله واحد 😊😊

مش معقول، أعيد تاني ؟ تاني: مشكلتي مع عقيدتك: انك بتؤمن ان الله 3 كائنات (أقانيم) لهم نفس النوع (الجوهر). انت بتعبد 3 كائنات. لهم نفس النوع او انواعهم مختلفة ! دا شرك على أي حال !

تمام... كيرلس و جرجس و مينا جوهرهم واحد من حيث النوع و ليس من حيث العدد و ده اللي البابا يقصده انما الله جوهره واحد من حيث العدد و النوع فهمت ؟

لا، قصد البابا واضح، هو ذكر المثال دا كتوضيح للثالوث اصلا :) وعلى العموم .. جبت لك نص للقديس كيرلس السكندري اللي بنتكلم عنه وهو بيقول، ان حضرتك بتعبد اكثر من واحد عدديا. الكلام دا في كتاب الكنوز في الثالوث، المقالة:12، صفحة: 169. إيه رأيك؟

تمام انت كلامك صح و انا غلطت في تعريف كلمة اقنوم فهي كائن فعلا و لكن عشان تفهم لو قلنا ان المثلث له 3 اضلع أ ب ج .. لو مسكت أ اقدر اقول عليه انه المثلث و لو ب اقدر برده و لو ج برده و لكن المثلث واحد له جوهر واحد لا يمكن لل3 اضلع ان يتفرقوا و لو حصل ده مش هيبقي مثلث .. حاول تفرف بين معني اقنوم و جوهر

شوف وركز في كلامي. اي مرجع مسيحي. هتلاقيه فيه تعريف الجوهر انه النوع، او مجموعة الصفات.. لما نقول جوهر واحد، يعني نوعهم واحد، يعني صفاتهم واحدة واسمها الصفات الجوهرية. عشان كدا القديس كيرلس السكندري، في كتابه حوار حول الثالوث، ولو عاوز الصفحة ورقمها ممكن اجيبهالك، فهّمنا يعني إيه الجوهر بالمثال دا. لو قلنا جرجس وبطرس وكيرلس. كدا كام شحص ؟ 3. الــ3 دول لهم نفس الطبيعة الإنسانية، لهم نفس الجوهر الإنساني. كدا جوهرهم واحد. لكن في الآخر كام ؟ 3 . بالظبط. حضرتك بتعبد الآب (كائن) والابن (كائن تاني) والروح القدس (كائن تالت) لهم نفس الطبيعة الإلهية، يعني كل واحد فيهم فيه صفات الألوهية. لكن في النهاية هم كام؟ 3 كائنات، 3 أشخاص إلهية.

هل عقلك كائن ؟ هل نفسك لوحدها كائن ؟ هل روحك لوحدها كائن ؟ .. اكيد لا لكن مين اللي كائن انت التلاتة مع بعض اصبحت كائن بدون واحدة انت لست موجوداا ..هكذا الله .. و معني اقنوم اي شخصية و ليس كائن بس ياريت تركز في الكلام اللي فوق عشان معيدهوش تاني لانه بيلخص ازاي التلات اقانيم اله واحد

انا حطيت لك مراجع بتقول الأقنوم شخص، وكائن. انما اللي حضرتك بتقوله دا هري، كلام فارغ. من اللي ردوا على كلامك دا بالنص كدا.. الأنبا بيشوي في كتابه: 100 سؤال وجواب في العقيدة المسيحية الارثوذكسية.

انت اللي مش فاهم انا قلتلك انا بؤمن بان الله واحد و هذا الاله الواحد له 3 اقانيم اي 3 شخصيات الاب فالله قائم بذاته و الابن فالله ناطق بكلمته و الروح فالله حي بروحه ..زيك بالظبط انت متكون من نفس و جسدو روح .اما اذا لم تؤمن انت بالاقانيم فهذا هو الالحاد لانك تنقص الله اما ذاته او روحه او كلمته

الله الواحد اللي بتقول عليه دا.. كائن واحد ولا اكتر ؟ لو قلت كائن واحد، فكائن معناها اقنوم، يبقى انت مؤمن بأقنوم واحد، تبقى مهرطق، كافر يعني. لو قلت اكتر من كائن، تبقى مشرك.

و بالنسبة للانبياء اللي اتجوزوا عشرات و مئات ممكن تقولي اسم واحد فيهم و اتجوز كام و دليلك علي كده

اتفضلي النبي سليمان، اللي بتقولوا انه كاتب سفر الجامعة وسفر الحكمة وسفر نشيد الأنشاد. افتحي كدا سفر الملوك الأول، اصحاح 11 واقري: واحب الملك سليمان نساء غريبة كثيرة مع بنت فرعون موابيات وعمونيات وادوميات وصيدونيات وحثيات ، من الامم الذين قال عنهم الرب لبني اسرائيل لا تدخلون اليهم وهم لا يدخلون اليكم لانهم يميلون قلوبكم وراء الهتهم.فالتصق سليمان بهؤلاء بالمحبة. ، وكانت له سبع مئة من النساء السيدات وثلاث مئة من السراري فامالت نساؤه قلبه. 700+300= 1000.

اذا كنت تقول ان الله في السيحية ليس اله واحد فانت كاذب و لست دارسا للمسيحية و لا تعرف عنها شيئا بالمرة. اما عن تفسير اية قال الرب لربي .. فهي نبؤة من نبوات العهد القديم عن التجسد و هنا التعبير البشري قاصر علي هذه ااكلمات حتي نفهم بأن الله هو ثالوث مقدس واحد له 3اقانيم و لكن ال3 هم واحد هذا هو ايماني

المشكلة ان حضرتك مش بتقرأ عن دينك. زي أي مسيحي بيقرأ كلامي دلوقتي، في الغالب. أي مرجع مسيحي هتفتحه هتلاقي معنى كلمة أقنوم: شخص إلهي. يعني انت بتعبد 3 أقانيم، يبقى بتعبد 3 أشخاص إلهية. ودي اجابات ليا فيها اكتر من مرجع: https://ask.fm/Dr_Critic/answers/139107243138 https://ask.fm/Dr_Critic/answers/139110929026 والسؤال بكل وضوح. هل الرب كلّم ربّ آخر وقال له: اجلس عن يميني؟ لو قلت ايوه، يبقى ببساطة انت بتثبت انك مشرك. لو قلت لأ، يبقى انت بتكذّب كتابك.

إسلام مارينا، يوم 10-11-2016

أسلمت. سابت الكتاب المقدس، وراحت للقرآن الكريم. سابت النص دا "قال الرب لربي: اجلس عن يميني" في مزمور 110. وراحت للآية "وإلهكم إله واحد"

ليه في حجاب في الإسلام ؟

لأنه أكرم للمرأة من أن الشباب يقضوا شهوتهم بالنظر إليها، الحجاب مش بس الطرحة، الحجاب ستر للبنت. ترضي صورتك وانتي بالبنطلون سكيني، والبادي الضيق، تكون مع شاب وبيقضي شهوته بيها ؟ اكيد مترضيش الا لو كنتي مريضة نفسيا، كذلك خروجك أمام الناس. يعني: الإسلام مش عاوز المجتمع يكون مجتمع شهواني، بينظر لجسد المرأة، بينظرعليها كأنها سلعة!! لما حضرتك بتنزلي مبيّنة جسمك، انتي كدا شبه السلعة اللي محطوطة في فاترينة، صاحب المحلّ بيحطها بشكل معيّن عشان تعجب الزبون فيشتري! وانتي بتنزلي الشارع مبيّنة جسمك عشان تعجبي بين قوسين (رجل)! طيب ليه كدا يا بنت الناس ؟ انتي أغلى من "الرُخص" دا ! اقري الجواب دا هو كمان هيفيدك بإذن الله: https://ask.fm/abu_alQaasem/answers/115507790229 كوني كمريم العذراء ! مفيش صورة للسيدة مريم العذراء موجودة في أي كنيسة إلا بالحجاب. هتكوني بتفهمي عنها ؟ احسن منها ؟ باختصار: اعطي لنفسك قدرها الحقيقي، متخليش نفسك رخيصة.

ليه الإسلام حلل للرجل يتزوج اربعة ؟ كدا مش بيراعي حقوق المرأة

في العهد القديم يوجد أنبياء تزوجوا العشرات، بل المئات. الإسلام لم يأمر الرجال ان كل واحد يروح يتزوج 4، لأ طبعا وانما قال ان من يريد الزواج من 4 فله ذلك، حلال له ذلك. وللمرأة اشتراط الا يتزوج عليها زوجها، عادي يعني :) يعني لو انتي شايفة انك مش هتدخلي الإسلام عشان زوجك ميتزوجش عليكي، ابقي اشترطي عليه في العقد, حقك. ببساطة يا استاذة: لو كان الزواج بأكثر من واحدة محرّم= هتظلمي رجال كتير لا يستطيعون فسيولوجيا الإكتفاء بواحدة، هيقعوا في الزنا لو متزوجوش! والقاعدة في هذا كله قول الله سبحانه ( فإمساكٌ بمعروف او تسريحٌ بإحسان ) يعني ايه اسوأ الأحوال ؟ انك تطلبي الطلاق وتاخدي كافة حقوقك. واين مراعاة حقوق المرأة لمّا - في المسيحية - لا تستطيع الطلاق من زوج بينكّد عليها عيشتها ؟ في المسيحية ايه اسوأ الأحوال للمرأة؟ مش هتعرفي تتزوجي طول حياتك حتى لو زوجك الأول بيطفي السجاير في وشك. لأن في الإنجيل ( لا طلاق إلا لعلة الزنا ) شوفي هذه السيدة تستغيث بالبابا شنودة وتقول له ان زوجها بيعمل كذا وكذا وكذا . فيقوم يقول لها : مش هتطلقي وانسي انك اتجوزتي، ولو اتطلقتي الكنيسة مش هترضى تزوجك اتفرجي: https://www.youtube.com/watch?v=vfneq8-94T4&feature=youtu.be يعني في الإسلام: تتزوجي رجل ولكي الحق في الاستمرار معه، او الإنفصال عنه، متى احببتي ذلك. لكن في المسيحية: غصب عنك وعن اللي خلفوكي (اعذريني) هتفضلي زوجة لواحد ممكن يكون ميصلحش زوج اصلا :) ، او بيؤذيكي، او او او .. عرفتي مين بيراعي حقوق المرأة في مسألة الإنفصال والزواج ؟

مش عارفه اقولك ايه انت اللي مش جايب اي دليل وتتكلم عليا كمان ليه جايب ابونا روفائيل ورفضت تسمع تاج السرياني كمان وده الأهم بدل ما تجيب مقطع من فيديو من كلام انبا رفائيل وتسمعش بدايته ولا تفهمه وعامل انك باحث رأيي تسكت

ركزي الله يكرمك ازاي مذكرتش دليل ؟ هنا ذكرت آيات الكتاب المقدس، وكلام الآباء الأوائل، باسم الكتاب ورقم الصفحة: https://ask.fm/Dr_Critic/answers/139107243138 وهنا ذكرت كلام الأنبا رافائيل أسقف عام كنائس وسط القاهرة، وسكرتير المجمع المقدس: https://ask.fm/Dr_Critic/answers/139110929026 أجيب لحضرتك مين تاني ؟ تمام هجيب تاني :) كتاب مائة سؤال وجواب في العقيدة المسيحية الارثوذكسية. تأليف : الأنبا بيشوي مطران دمياط وكفر الشيخ والبراري ودير القديسة دميانة يقول: الأقنوم كائن حقيقي. اجيب لحضرتك مين تاني ؟

اولا بتقول انه زكر أن المسيح نبي من الناس لأنهم مكنوش يعرفو أن ده الإله لاكن نسيت لما بطرس قال انت هو المسيح ابن الله نسيت انه مكتوب برضو انا والأب واحد من رآني رأي لو فضلت اجيب اثباتات انت مش هتقتنع بس هيبجي اليوم وهتعرف ومن ناحيت دينك لو نعرف احنا شايفينها ازاي مش عارفه اقولك كنت عملت ايه

مكانوش يعرفوا، كل اللي شافوه بيعمل معجزات وقالوا عليه نبي، كانوا مبيفهموش، الا حضرتك بتفهمي من كدا انه اله. ماشي. نفترض انه إله، هتبقي حضرتك مشركة بالله، بتعبدي أكثر من إله. بتعبدي أكثر من كائن إلهي. اكثر من أقنوم (شخص) ، راجعي الجواب دا: https://ask.fm/Dr_Critic/answers/139110929026

عارف انت بتقول ان المسيحيه شرك بالله وانا اقدر اثبت بفيديو أن الأب والابن والروح القدس واحد اسمع فيلم تاج السرياني في اثباتات حلوه على كلامي وانا عارفه انك مش هتسمعه فاللي هيقرر مين دينه دين الحق لما نموت هتندم أو لا هنشوف ومن ناحيت انك قريت كتب احنا مقرنهاش يبقى الكتب من عندكم ومحرفينها وهتبقي شرك

فيديو ايه حضرتك ؟ المفروض حضرتك تثبتي انك بتعبدي كائن واحد. الاثبات دا يكون من كتابك او من كلام الآباء. مش من أفـــــــــــــــلام ! ... كتب من عندنا ومحرفينها ؟ حضرتك ممكن تنزلي اي مكتبة مسيحية كبيرة، وتسألي عن الكتب دي. هتقولي محرفة بردو (بلا دليل، بتحاولي بس تخرجي من المشكلة دي) هقولك اسمعي الأنبا رافائيل أسقف عام كنائس وسط القاهرة وهو بيقول الأقنوم شخص وليس صفة. وحضرتك بتعبدي 3 أقانيم، يعني 3 أشخاص. عندي غيره كتير.. اتفضلي: https://www.youtube.com/watch?v=MeQHbnF8gME&feature=youtu.be

طيب انا همشى معاك للاخر اولا انت بتقول انا السيد المسيح مش الاه نبى اولا مافيش بانى ادم سواء كان نبى او غير نبى ماخطاش الا السيد المسيح بلت خطية

بغضّ النظر عن ان المسيح مذكور عنه في الانجيل بشكل صريح انه نبي. وبغض النظر بردو عن انك متعرفش تثبت ان المسيح بلا خطيّة. هل لو اثبتنا ان المسيح إله، والآب طبعا هو الله، نبقى بردو موحّدين ؟ راجع الإجابة دي : https://ask.fm/Dr_Critic/answers/139107243138

شرك ب الله مره واحده لا انتا كده افورت أثبت بقي أن الدين مش صح

مأفورتش والله، وانا والله أكون ضد أي ادعاء باطل على دينك، لأني أحب الإنصاف. شوفي حضرتك، يعني ايه شرك ؟ يعني عبادة أكثر من إله، أكثر من كائن إلهي. هل حضرتك بتعبدي كائن الهي واحد ولا 3 كائنات ؟ نسيب الجواب للكتاب المقدس، وكلام الآباء. في مزمور 110: (قال الرب لربي: اجلس عن يميني) الرب الأولى في كل التفاسير المسيحية: الآب. و(ربي) هو الابن. يعني الآب بيقول للابن: اجلس عن يميني. كدا كائن واحد ولّا أكثر من كائن؟ ----------- نيجي لكلام الآباء: القديس كيرلس السكندري، البطريرك الرابع والعشرون، يقول ( لا يظنّ أحد أن الآب والابن يتمايزان بالاسماء دون أن يكونا كيانين ) المرجع: كتاب الكنوز في الثالوث، المقالة: 12، الصفحة: 168. ------------ القديس كيرلس السكندري برده ( الآب والابن اثنان عدديا ) المرجع: كتاب الكنوز في الثالوث، المقالة:12، صفحة: 169. ------------ القديس كيرلس السكندري برده، يقول عن نص العهد القديم ( نعمل الإنسان على صورتنا .. ) يقول: ( هذا التعبير يدل على ان المتكلم ليس شخصا واحدا، وإنما أكثر من شخص ) المرجع: كتاب حوار حول الثالوث، الحوار الثالث، صفحة: 111 ------------- القديس أمبروسيوس يفسّر نصّ (قال الرب لربي) بإنه ردّ على من يقولون ان الله شخص واحد المرجع: شرح الإيمان المسيحي، الجزء الثاني، الكتاب الخامس، الصفحة رقم: 165 ، النقطة رقم: 103. شايفة ان الآباء بيقولوا ان الله أكثر من شخص؟ الآباء دول مش أي حد، تقدري تبحثي عن كيرلس السكندري وتعرفي قدره في الكنيسة، وأمبروسيوس كذلك، وعندي آباء كبار بيكفّروا اللي يقول ان الله شخص واحد، بالتصريح كدا :) لولا أن الآسك ميسفعنيش انزّل باقي الآباء، كنت نزلتهم، وعندي من المعاصرين: الأنبا رافائيل، والأنبا بيشوي، وغيرهم. ولو عاوزة ارسلك كلامهم بالمراجع، مفيش مشكلة.

انتا عايز ايه من الدين المسيحي خليك في حالك أظن أن مكتوب عندكم لكم دينكم ولي ديني يبقي متحشرش نفسك في الي ملكش فيه😡😡😡😡

اقري دا يا كريستينا: https://ask.fm/Dr_Critic/answers/139104741762

فكرني تاني كده هو الاسلام جه ليه

الإسلام جاء ليعبد الناسُ اللهً وحده لا شريك له.

وليه بتفهم كلام ربنا غلط عايز تدرس المسيحيه بجد من غير اغلاط وتفهمعا هات الكتاب المقدس مع التفسير وانت هتعرف يعني ايه تكون مسيحي هتحس بسلام هتلاقي كلام ربنا كله محبه لابناءه هتلاقي العدل والخير هنشوف اد ايه بيحبك وعمل علشانك ايه ممكن تاخد كلامي بسخرية ممكن تقول انا قريته بس لو قريته كنت هتبقى مسيحي

إجابة سؤالك الأول: بدرس المسيحيّة، عشان أقولك وأقول لغيرك: أنت لا تعبد الله وحده، انت مشرك بالله، بوصّل له حقيقة دينه. قبل كلامي، أهلا وسهلا. رفضه: أهلا وسهلا برضه. ------ مين قالك اني بفهم كلام الكتاب المقدس غلط ؟ لما هقول لحضرتك انتي بتعبدي أكثر من إله، بتعبدي أكثر من شخص. هقولك الدليل من كتابك، وبالتفسير المسيحي المعتمد. . الإحساس بالسلام دا ممكن حضرتك تحسّيه، وممكن المسلم يحسّه، وعابد بوذا بيحسّه، والملحد كمان ممكن يحسّه. فمش هو المعيار. المعيار هو موافقة الدين للعقل والفطرة السليمة. . لو قريته هتبقى مسيحي؟ انا قريته من كتب حضرتك اصلا لا تعرفي اسماءها، وكاهن حضرتك اللي بتتناولي عنده وبيصليلك لا يعرفها. غير قراءتي من التفاسير والكتب المسيحية المشهورة، كتفسير تادرس يعقوب،وكتب الأنبا بيشوي والبابا شنودة، وكتب الآباء الأوائل مثل أمبروسيوس، وكيرلس السكندري، ومبقيتش مسيحي ولا حاجة. بالعكس: كل كتاب مسيحي بقرأه يزيد يقيني ان المسيحية شرك بالله.

-

الأنبا رافائيل أسقف كنائس وسط القاهرة يقول: المسيح كان عريان على الصليب. https://www.youtube.com/watch?v=e7Sl4PzBi-4

-

الاب سيداروس - المسيح دخل بطن العدرا وفرش ونام وقال محدش يكلمني غير بعد 9 أشهر https://youtu.be/so-nfVFyepM